钦定古今图书集成/理学汇编/学行典/第247卷 > 黄玉
## 钦定古今图书集成/理学汇编/学行典/第247卷 > 黄玉

按《青州府志》：“黄玉，字君佩，益都人。世居城东三里庄，
业农广田千亩，耕植有方。岁入除公赋伏腊外，悉周
亲友。闲贫不能葬娶者，街衢桥梁多所助济。偶道拾
遗金，愀然不乐，遍觅其主给还之。其存心类如此。刻
意延师教子孙，日持《大诰》《孝经》训之，乡达咸推重其
为人。年八袠，例冠带，郡守慕其德，亲造其庐，延致大”
宾，八十八终。